                             højesterets dom
                           afsagt onsdag den 21. maj 2014
sag 70/2013
(1. afdeling)
dr
(advokat henrik schütze)
mod
ncb
(advokat per håkon schmidt)
og
sag 71/2013
tv2 danmark a/s
(advokat henrik schütze)
mod
ncb
(advokat per håkon schmidt)
i tidligere instans er afsagt dom af østre landsrets 9. afdeling den 12. februar 2013.
i pådømmelsen har deltaget syv dommere: poul søgaard, jytte scharling, thomas rørdam,
poul dahl jensen, vibeke rønne, hanne schmidt og jan schans christensen.
påstande
appellanterne, dr og tv2 danmark a/s, har gentaget deres påstande.
                                               - 2 -
indstævnte, ncb, har påstået stadfæstelse.
højesterets begrundelse og resultat
sagen drejer sig om, hvorvidt optagelse af de i sagen omhandlede musikværker til brug i nær-
mere angivne tv-programmer, foretaget af selvstændige produktionsselskaber i henhold til
produktionsaftaler med dr og tv2 danmark a/s, er omfattet af undtagelsesbestemmelsen i
ophavsretslovens § 31, stk. 1, 1. pkt. efter denne bestemmelse må radio- og fjernsynsforeta-
gender til brug i deres udsendelser optage værker uden tilladelse fra rettighedshaveren under
forudsætning af, at de har ret til at udsende de pågældende værker.
et centralt spørgsmål i sagen er, om ophavsretslovens § 31, stk. 1, 1. pkt., skal forstås i over-
ensstemmelse med artikel 5, stk. 2, litra d, i europa-parlamentets og rådets direktiv 2001/-
29/ef af 22. maj 2001 om harmonisering af visse aspekter af ophavsret og beslægtede ret-
tigheder i informationssamfundet (infosoc-direktivet). efter artikel 5, stk. 2, litra d, kan med-
lemsstaterne indføre undtagelser fra eller indskrænkninger i den eneret til reproduktion, der
følger af direktivets artikel 2, med hensyn til efemere optagelser af værker foretaget af radio-
eller fjernsynsforetagender ved hjælp af egne midler og til egne udsendelser. når undtagelsen
eller indskrænkningen gælder optagelser foretaget af radio- eller fjernsynsforetagender, an-
tages foretagendets egne midler at omfatte midler tilhørende en person, der handler på dette
foretagendes vegne eller under dets ansvar, jf. betragtning 41 i præamblen til infosoc-direk-
tivet som præciseret ved eu-domstolens dom af 26. april 2012 i c-510/10, præmis 55 og 58.
infosoc-direktivets opregning af undtagelser og indskrænkninger i reproduktionsretten og
retten til overføring til almenheden er udtømmende, jf. betragtning 32 i præamblen til info-
soc-direktivet og eu-domstolens dom af 26. april 2012, præmis 36. det må herefter lægges
til grund, at den undtagelse, der findes i ophavsretslovens § 31, stk. 1, 1. pkt., kun er i over-
ensstemmelse med direktivet, hvis den opfylder de betingelser, der fremgår af direktivets arti-
kel 5, stk. 2, litra d, herunder betingelsen om, at optagelser af værker skal være foretaget ved
hjælp af egne midler.
efter ordlyden af ophavsretslovens § 31, stk. 1, 1 pkt., hvorefter radio- og fjernsynsforetagen-
der til brug i deres udsendelser må optage værker, sammenholdt med forarbejderne, finder
højesteret, at bestemmelsen må forstås i overensstemmelse med infosoc-direktivets artikel 5,
                                                 - 3 -
stk. 2, litra d, således som denne bestemmelse er fortolket af eu-domstolen i dommen af 26.
april 2012. det fremgår således bl.a. af forarbejderne til den ændring af ophavsretsloven, der
blev foretaget med henblik på bl.a. at gennemføre infosoc-direktivet, at undtagelsen i den al-
lerede dengang gældende ophavsretslovs § 31, stk. 1, 1. pkt., svarer til undtagelsen i direkti-
vets artikel 5, stk. 2, litra d (folketingstidende 2002/03, tillæg a, s. 231-232 og s. 308-309).
det fremgår endvidere af lovbemærkningerne til den tidligere gældende § 22, stk. 2 og 3, i
ophavsretsloven, der var forløberen til § 31, at bestemmelsen bygger på artikel 11 bis, stk. 3, i
bernerkonventionen, som i det væsentlige svarer til infosoc-direktivets artikel 5, stk. 2, litra d,
jf. folketingstidende 1959/60, tillæg a, sp. 2661 ff., og præmis 28 i eu-domstolens dom af
26. april 2012.
på den anførte baggrund tiltræder højesteret, at de optagelser, som er angivet i dr’s og
tv2’s påstand 1 og 2, ikke er omfattet af undtagelsesbestemmelsen i ophavsretslovens § 31,
stk. 1, 1. pkt.
af de grunde, som landsretten har anført, tiltræder højesteret endvidere, at tv2’s påstand 3
ikke er taget til følge.
højesteret stadfæster herefter dommen.
ved fastsættelsen af sagsomkostninger for højesteret er der taget hensyn til sagens videre-
rækkende betydning.
                                        thi kendes for ret:
landsrettens dom stadfæstes.
i sagsomkostninger for højesteret skal dr og tv2 danmark a/s inden 14 dage efter denne
højesteretsdoms afsigelse hver betale 75.000 kr. til ncb.
sagsomkostningsbeløbene forrentes efter rentelovens § 8 a.
